cyanic-selkie/wikianc huggingface dataset:
Daphne glomerata
Daphne glomerata er en eviggrønn dvergbusk i tysbastfamilien som blir 20–50 cm høy. Blomstene er hvite. Den vokser på steinete steder og grasmark opptil 3500 moh i Kaukasus og det østlige Tyrkia.
Claffo
Claffo (Claffone, død etter 500) var konge over langobardene i Det langobardiske kongerike i andre halvdel av det femte århundre. Han etterfulgte sin far Gudeoc og de tilhørte det letingiske dynasti som var oppkalt etter Gudeocs farfar Lethu.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
På Claffos tid hadde langobardene migrert fra Sør-Skandinavia eller Nord-Tyskland langs Elben og bosatt seg i et område som var forlatt av rugierne i den romerske provinsen Noricum i det nåværende Østerrike. Vi kjenner lite til hans liv. Den mest utførlige primærkilden, Paulus Diaconus' Langobardernes historie, skriver: «Imidlertid døde Gudeoc, hvem hans Søn Claffo fulgte. Da også denne var død, blev hans Søn Tato den syvende konge.»
I tillegg til sønnen Tato som ble konge etter ham skal Claffo også ha hatt en sønn ved navn Zuchilo (Zuchilon) eller Uniches. Zuchilos sønn Wacho skal senere ha gjort ende på Tato og latt seg utrope til konge.
Contentum
Contentum er et musikkalbum med Atrox, utgitt i 2000.
Avisåret 1976
Avisåret 1976 er en oversikt over etableringer, nedleggelser, hendelser, prisvinnere og personer med tilknytning til aviser i 1976.
Olena Fedorova
Olena Olehivna Fedorova, ukrainsk Олена Олегівна Федорова (født 14. november 1986) er en ukrainsk stuper som spesialiserer seg i springbrett 3 meter. Hun representerte Ukraina under Sommer-OL 2012 i London, der hun ble nummer 9.
Giacinto Menotti Serrati
Giacinto Menotti Serrati (født 25. november 1872 i Spotorno nær Savona i Italia, død 10. mai 1926 i Asso nær Como) var en italiensk sosialistisk og så kommunistisk politiker.
Liv og virke
Allerede fra ungdomsårene var han en forkjemper for arbeiderne og den sosialistiske sak, og befattet seg særlig med propaganda og opprettelse av sosialistiske grupper. I 1890-årene måtte han flykte fra Italia for å unngå arrestasjon og rettsforfølgelkse, og oppholds seg som flyktning først i Frankrike og deretter i Sveits. Han var med på å konstituere Det italienske sosialistpartis (PSI) eksilorganisasjon i Sveits.
I 1911 kom han tilbake til Italia. Serrati ble en sentral leder innen Det italienske sosialistparti og inntok maksimalistiske standpunkter. Han ble også redaktør av partiorganet Avanti! etter at Benito Mussolini mistet stillingen og ble ekskludert i 1914. Han trakk partiet i kommunistisk retning under verdenskrigen.
Han var en aktivt medvirkende under Zimmerwaldbevegelsen, og etter oktoberrevolusjonen i 1917 fikk han PSI til å melde seg inn i Komintern. Under den annen Kominternkongress, avholdt i Moskva i 1920, var Serrati med i styringskomiteen. Han ble også valgt til Kominterns eksekutivkomite det året. I 1921 opponerte han i mot Kominterns linje om brudd med reformistene og forble leder av Det italienske sosialistparti etter splittelsen som betød opprettelsen av Det italienske kommunistparti.
I 1924 ledet han imidlertid PSIs venstrefløy inn i en fusjon med kommunistpartiet, og ble innvalgt i kommunistpartiets sentralkomite.
Vietnam under Paralympiske sommerleker 2000
Vietnam sendte en tropp på to deltakere (en herre og en dame) til Paralympiske sommerleker 2000 i Sydney, Australia. De vietnamesiske utøverne deltok i to forskjellige idretter: friidrett (1 utøver) og styrkeløft (1).
USA under VM i svømmesport 2015
USA deltok under VM i svømmesport 2015 i Kazan i Russland fra 24. juli til 9. august 2015.
EM i friidrett 2014
EM i friidrett 2014 ble arrangert i Zürich i Sveits i perioden 12. til 17. august 2014. Det var det 22. europamesterskapet i friidrett.
Deltakende nasjoner
Utøvere fra totalt 50 medlemsforbund av Det europeiske friidrettsforbundet deltar under mesterskapet.
Cassidy Krug
Cassidy Krug (født 12. juli 1985) er en amerikansk stuper som spesialiserer seg i springbrett 3 meter. Hun representerte USA under Sommer-OL 2012 i London, der hun ble nummer 7.
Extreme Pinball
Extreme Pinball er et pinballvideospill til MS-DOS og PlayStation. Det kom ut til MS-DOS i 1995 og til PlayStation i 1996. Det er oppfølgeren til Epic Pinball.
Ionela Stanca
Ionela Stanca (tidligere Gâlcă) (født 9. januar 1981 i Constanța, Romania) er en rumensk håndballspiller.Hun spiller for klubblaget CS Oltchim Râmnicu Vâlcea og for det rumenske landslaget.
Under VM i 2007, hvor Romania kom på 4.-plass, ble hun valgt inn på All-Star Team som beste strekspiller.
Grenada under VM i friidrett 2023
Resultater
Grenada var påmeldt med 4 utøvere.
Sofia Åkerman
Sofia Kristina Åkerman (født 21. mars 1984) er en svensk forfatter, foreleser og sykepleier. Hun led av spiseforstyrrelse og alvorlig selvskading i tenårene og har senere arbeidet for å spre kunnskap og forståelse for disse problemene. Åkerman har særskilt engasjert seg i omsorgen for unge kvinner som tvangsbehandles på rettspsykiatriske klinikker uten å være dømt for forbrytelser.
I 2008 var Åkerman en av fem initiativtagere til foreningen SHEDO (Self Harm and Eating Disorders Organisation) og var styreleder der de tre første årene. .
Lincoln Plaza (Moravia)
Lincoln Plaza er et kjøpesenter i Moravia, like nord for San José, i Costa Rica. Det åpna i november 2012.
Emma Nordin
Emma Nordin (født 22. mars 1991) er en svensk ishockeyspiller som spiller forsvar for MoDo i Örnsköldsvik. Hun deltok for hjemlandet i de olympiske vinterleker i 2014 i Sotsji, hvor laget ble nummer 4, og i Vinter-OL 2010 i Vancouver.
Cuesta de Moras
Cuesta de Moras er en bakke i San José hvor Costa Ricas lovgivende forsamling holder til. Navnet brukes ofte som synonym til denne forsamlinga. Selve bakken befinner seg langs Avenida Central på veien fra San José til San Pedro, ved krysset med Calle 17, skrått ovafor Costa Ricas nasjonalmuseum.
Navnet Cuesta de Moras finnes i dokumenter helt tilbake til 1770. I 1835, under ligakrigen, fant det sted et slag i bakken mellom styrker fra San José og Cartago.
Juan Manuel Lillo
Juan Manuel "Juanma" Lillo Díez (født 3. november 1965) er en spansk fotballtrener, som for tiden er assistenttrener i Manchester City. Han var tidligere ansvarlig for Qatar Stars League-klubben Al Sadd SC.
Etter å ha begynt å trene lag før 20-årene, var han den yngste manageren med ansvar for en La Liga-klubb, etter å ha overtatt Salamanca selv om han ennå ikke var 30 år gammel. Han trente også Oviedo, Tenerife, Zaragoza og Almería i toppsjiktet. Han har også vært trenger for klubber i Mexico, Colombia, Japan, Kina og Qatar.
Eudaimonia
Eudaimonia (gresk: εὐδαιμονία, eu̯dai̯monía), tidvis gjengitt som eudaemonia eller eudemonia, er et gresk ord fra antikken som vanligvis oversettes som «lykke», «lykksalighet», eller «velvære», eller «sann lykke»; imidlertid har «menneskelig blomstring» blitt foreslått som en mer presis oversettelse av den opprinnelige mening.
Etymologisk består det av to ord, eu, «god», og daimōn, «ånd». Det er sentralt konsept i den aristoteliske etikk og politiske filosofi, sammen med begreper som aretē, vanligvis oversatt som «dyd» eller «fortreffelighet» eller «god egenskap», og fronesis, «praktisk eller etisk visdom». I Aristoteles' verker er eudaimonia (basert på eldre gresk tradisjon) benyttet som et begrep for det absolutt høyeste menneskelig gode, og således er det målet for praktisk filosofi, inkludert etikk og politisk filosofi, å betrakte (og erfare) hva det faktisk er, og hvordan det kan bli oppnådd.
Mette Frederiksens andre regjering
Mette Frederiksens andre regjering er Danmarks regjering fra 15. desember 2022. Den utgår fra Socialdemokratiet, Venstre og Moderaterne. Den kalles derfor også «SVM-regjeringen».
Statsminister Mette Frederiksen ønsket etter folketingsvalget i november 2022 å undersøke grunnlaget for et regjeringssamarbeid mellom venstre- og høyresiden i dansk politikk. Radikale Venstre var lenge med i forhandlingene, men endte med å stille seg utenfor regjeringen.
Medregnet representanter fra Socialdemokratiets og Venstres assosierte partier på Færøyene og Grønland – Javnaðarflokkurin, Sambandsflokkurin og Siumut – står et flertall i det danske Folketinget bak regjeringen.
Benson
Benson er en amerikansk komiserie som gikk på ABC fra 1979 til 1986. Serien handlet om den frittalende hovedmesteren Benson, som ble sendt for å hjelpe guvernør og enkemann Eugene Gatling, og hans datter Katie. Guvernøren var søskenbarn til søstrene Jessica Tate og Mary Campbell (som begge hadde sentrale roller i Forviklingar). Serien var en spin-off av Forviklingar og tok utgangspunkt i karakteren Benson, spilt av Robert Guillaume.
NRK sendte deler av serien i 1982.
Daphne jasminea
Daphne jasminea er en krypende, eviggrønn dvergbusk i tysbastfamilien.
Den blir opptil 20 cm høy. De små, hvite blomstene ligner litt på sjasmin. Arten vokser i garrigue og på kalkklipper. Det er to underarter, subsp. jasminea i Hellas og subsp. jarmilae fra Kyrenaika i Libya.
Tolken
Tolken er en amerikansk thrillerfilm fra 2005 med Nicole Kidman, Sean Penn og Catherine Keener i hovedrollene. Dette var den siste filmen som ble regissert av Sydney Pollack før hans død i 2008.
Sammendrag
En sen kveld stikker Silvia innom FN-bygningen for å hente noen personlige eiendeler, og hun overhører to menn som diskuterer på et språk fra Øst-Afrika som hun forstår, og de diskuterer et fremtidig attentat. Silvia løper skremt vekk fra bygningen når mennene som diskuterer blir klar over hennes tilstedeværelse. Dagen etter kjenner Silvia igjen noen ord under et møte hvor hun igjen hører noen fraser som hun overhørte kvelden i forveien. Hun rapporterer disse hendelsene til folkene som tar seg av sikkerheten rundt FN, og etter det hun hørte så virker det som målet for attentatet er Zuwanie selv. U.S. Secret Service blir også kontaktet, og Tobin Keller (Sean Penn) og Dot Woods (Catherine Keener) får i oppdrag å etterforske saken, samt beskytte Zuwanie når han kommer for å holde talen sin. Keller oppdager at Silvia mange år tidligere var involvert i en geriljagruppe i Matobo, og at hennes foreldre og søster ble drept av Zuwanie og hans menn. I tillegg hadde hun et forhold til en av Zuwanies politiske motstandere.
Selv om Keller er mistenksom til Silvias historie, beskytter Keller henne mot angrep. Den påståtte leiemorderen som skal ha vært ute etter å myrde Zuwanie blir oppdaget (og skutt til døde) samtidig som Zuwanie holder talen sin til FNs generalforsamling, og sikkerhetspersonell får Zuwanie til et trygt rom for hans beskyttelse. Silvia, som regnet med at dette kom til å skje gjemmer seg på rommet for å konfrontere Zuwanie, og hun har hensikt å drepe ham. Keller oppdager at leiemordet var en falsk flagg-operasjon planlagt av Zuwanie selv for å få større troverdighet og for å stemple rivalene sine som terrorister og for å skremme motstanderne hans. Keller skynder seg til Zuwanie, og kommer akkurat tidsnok til å forhindre at Silvia myrder Zuwanie. Det blir tatt ut tiltale mot Zuwanie. Silvia blir utvist fra USA, og returnerer hjem til Matobo kort tid senere.
Tim Peters
Tim Peters (født 1986) er en norsk journalist og kommunikasjonsrådgiver, som partner og seniorrådgiver i kommunikasjonsselskapet Kruse Larsen.
Peters har vært korrespondent for P4 i New York siden desember 2009. Han dekket jordskjelvet i Haiti 2010, og jordskjelvet ved Tōhoku 2011 året etter.
Han har tidligere jobbet i blant andre Oppland Arbeiderblad og Se og Hør. Han kommer opprinnelig fra Rauland i Telemark, men flyttet i 1997 til Fagernes i Valdres, i Oppland.
Helmuth Kahl
Helmuth Kahl (født 17. februar 1901 i Berlin, død 23. januar 1974) var en tysk sportsutøver som deltok i de olympiske leker 1928 i Amsterdam.
Kahl vant en olympisk sølvmedalje i moderne femkamp under OL 1928 i Amsterdam. Han kom på tredjeplass bak Sven Thofelt og Bo Lindman begge fra Sverige.
Oana Manea
Oana Andreea Manea (født 18. april 1985 i București, Romania) er en rumensk håndballspiller. Hun spiller for klubblaget CS Oltchim Râmnicu Vâlcea og for det rumenske landslaget.
Tato
Tato (Tatone, død etter 510) var konge over langobardene i Det langobardiske kongerike mellom ca. 500 og ca. 510. Han etterfulgte sin far Claffo og de tilhørte det letingiske dynasti som var oppkalt etter den tidligere langobardiske kong Lethu som innførte arveretten til tronen.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
Den viktigste kilden til langobardenes historie, Historia Langobardum skrevet av Paulus Diaconus på 790-tallet gir lite opplysninger om Tatos far Claffo, men det framgår at Tato ble konge rundt 500 og at langobardene i hans regjeringstid flyttet eller måtte flykte fra provinsen Noricum og dro til Feld, sannsynligvis Marchfeld, nordøst for Wien. Senere oppsto det strid mellom langobardene og herulerne under ledelse av kong Rodulf. Ifølge Paulus Diaconus oppsto denne striden etter at Rodulfs bror hadde blitt vanæret og drept av Tatos datter Rumetruda i en historie som virker nokså oppkonstruert. Kampen mellom langobardene og herulerne skal ha funnet sted i 508 og endte med at herulerne ble slått og Rodulf falt. Dette slaget skal ha blitt et vendepunkt både for langobarder og herulere. For langobardene betydde det en styrking av deres selvfølelse som folk, en selvfølelse som senere førte til opprettelsen av et langobardisk kongedømme i Italia. Herulerne som folk ble imidlertid så svekket at de aldri mer opptrådte som et samlet samfunn.
Tato fikk kortvarig glede av sin seier. Rundt 510 ble han fengslet av sin nevø Wacho, sønn av broren som Paulus kaller Zuchilo. Wachos far het kanskje Uniches, mens Zuchilo var en annen tilhenger av Tato. Tatos sønn Hildechis måtte flykte til gepidene i det sydlige Ungarn og levde der til han døde.
Refstad transittmottak
Etter krigen ble Statens Attføringsinstitutt etablert her. Pasienter kom fra hele landet til behandling for medisinske, sosiale og yrkesmessige problemer.
Narva-traktaten
Narva-traktaten ble underskreven den 30. august 1704 under den store nordiske krigen. Fraksjonen av Det polske-litauiske samveldet som var lojale til August den sterke gikk inn i den anti-svenske alliansen mellom Kurfyrsteeksempelet Sachsen og Det russiske tsardømmett.
Bakgrunn
I begynnelsen av den store nordiske krigen var August den sterke konge av Polen, storfyrste av Litauen og kurfyrste av Sachsen. I 1699 allierte han seg med den russiske tsaren Peter den store med Preobrazjenskoje-traktaten og med Fredrik IV av Danmark-Norge med Dresden-traktaten. Disse alliansene var grunnlaget for et samlet angrep på Det svenske imperiet som fulgte i 1700. Likevel ble Danmark tvunget til å trekke seg ut av krigen alt i 1700 og Russland gikk på et stort nederlag. De neste årene fulgte Karl XII av Sverige etter August gjennom Polen-Litauen, og påførte han flere nederlag, mens Russland klarte å komme seg på fote  og rykket inn i Baltikum. Litauen-magnatene forlot August i april 1702 og allierte seg med Sverige.
Vilkår
Avtalen ble forhandlet for Polen av Thomas Dzialynski (Dzialin), en kommandant fra den saksiske-polske styrken som deltok i det forutgående russiske beleiringen og stormingen av Narva. Avtalen ble signert av Peter den store for Russland, Augustus den sterke og polsk-litauiske magnater.
Alliansen var både defensiv og offensiv. Avtalen sa at Polen og Russland kunne fortdette krigen og ikke signere avtaler uten at begge parter samtykket. Peter den store skulle gi August den sterke 200 000 rubler i årlige subsidier, holde 12 000 soldater, gi tilbake områdene Semen Paliy hadde erobret i Ukraina og russiske erobringen i Livland.
Følger
Peter den store hadde forsikret seg om at krigen kunne fortsette i Polen-Litauen og slik binde opp svenske styrker. Blant annet ble forsterkingene til Karl XII for det russiske felttoget hans avskåret i slaget ved Koniecpol. For å betale de avtalte subsidiene, ble det opprettet en pengeskatt fra bondestanden.
For August var avtalen fordelaktig, siden stillingen hans var blitt svekket gjennom de fleste nederlagene mot de svenske styrkene. Peter den store, som ønsket avtalen, ga Ivan Mazepa oppdrag i å drive ut Paliy (Paley) fra de kosakkiske områdene i samveldet, noe han til slutt gjorde. Dette hadde vært et ufravikelig krav fra Dzialinskij under forhandlingene. Men den russiske «hjelpesomme okkupasjonen» av Livland førte ikke til den forventede overleveringen, men i stedet  ble området innlemmet i Det russiske imperiet.
Norsk Hoved-Jernbane
Norsk Hoved-Jernbane (NHJ) var det offisielle norske navnet på jernbaneselskapet som ellers kalles Hovedbanen, det vil si jernbanen mellom Oslo og Eidsvoll om Lørenskog og Dal (for ikke å forveksle den med den mer eller mindre paralleltgående Gardermobanen). Dette var Norges første offentlige jernbane, åpnet 1. september 1854, og som resultat av et forarbeid, utført av Den Kongelige Jernbanekommisjonen av 1. juli 1845. Banen var formelt en privatbane fram til 4. mars 1926, da den ble en del av Norges Statsbaner Oslo distrikt.
Historikk
Jernbaneselskapet var fra starten et britisk/norsk konsortium, der britiske og norske aksjonærer skjøt inn halvparten av anleggsomkostningene på 450 000 £. Banen hadde derfor et engelsk navn også: Norwegian Trunk Railway. Selskapets aksjer ble lagt ut til tegning 9. september 1850, 17. desember samme år ble kontrakten med de britiske entreprenørene undertegnet, disse ble betalt med prioriterte aksjer som kunne innløses hos den norske staten til pari kurs etter 100 år. Selskapets direksjon hadde seks medlemmer – tre var utnevnt av staten, og tre ble valgt av eierne av de prioriterte aksjene.
Byggingen av banen tok til den 8. august 1851 med en opprinnelig arbeidsstokk på om lag 350 arbeidere, som siden ble økt til hele 1 400 mann i desember 1851.
Mesmerised
Mesmerised er et musikkalbum med Atrox, utgitt i 1997.
Willis O’Brien
Willis H. O'Brien (født 2. mars 1886, død 8. november 1962) var en amerikansk stop-motion-animatør som spesielt huskes for sine kjempemonstre i filmene The Lost World (1925), King Kong (1933), The Son of Kong (1933) og Fantomet fra Afrika (Mighty Joe Young, 1949).
O'Brien, som ble alt for "Obie", var den vigtigste tidlige pionér innenfor stop-motion-feltet, som han beriket både med sine tekniske ferdigheter og med sin sans for dramatisk, uttrykksfull animasjon.
James Marape
James Marape (født 24. april 1971) er en papuansk politiker som har vært Papua Ny-Guineas statsminister siden 30. mai 2019. Han har vært parlamentsmedlem siden juli 2007 da han ble valgt fra Tari-Poridistriktet i Helaprovinsen. Han var landets utdanningsminister fra 2008 til 2011, finansminister fra 2012 til 2019 og han er også fra mai 2023 landets utenriksminister. I 2022 stilte han til valg som leder for sentrum-venstrepartiet Pangu Party. Hans parti ble største parti i parlamentet og han ble valgt til statsminister uten motkandidat.
Sykling under Sommer-OL 1912 – Lagtempo
Lagtempo for menn under Sommer-OL 1912 fant sted i juli 1912 ved Mälaren i Stockholm.
Sasha Pieterse
Sasha Pieterse (født 17. februar 1996) er en amerikansk skuespiller. Hun er kjent for rollen som «Amanda Strazzulla» i tv-serien Heroes og Alison DiLaurentis i ABC Familys tv-serie Pretty Little Liars som hadde premiere juni 2010.
Oppvekst og karriere
Pieterse ble født i Johannesburg, Sør-Afrika før familien flyttet til Los Angeles, USA. Begge foreldrene hennes var profesjonelle dansere som opptrådte verden rundt. Siden hun fikk sitt første filmoppdrag har hun arbeidet som modell og skuespiller. Da hun var seks år gammel fikk hun sin første rolle i en tv-serie; hun spilte «Buffy» i komedien Family Affair. I 2004 spilte hun i Stargate SG-1 og House. Hennes første film, The Adventures of Shark Boy and Lava Girl der hun spilte rollen som Marissa «Isprinsessen», kom i 2005. Hun spilte også i en kortlivet serie kalt Wanted med sin tidligere Family Affair-kollega Gary Cole. I 2009 fikk Pieterse rollen Alison DiLaurentis i tv-serien Pretty Little Liars. Serien er basert på bøkene av Sara Shepard. Hun var da den yngste i serien.
Shay Mitchell
Shannon Ashley «Shay» Mitchell (født 10. april 1987) er en kanadisk modell og skuespiller. Hun er en av hovedpersonene i ungdomsserien Pretty Little Liars som figuren «Emily Fields».
Oppvekst og karriere
Hennes foreldre er filippinske moren Precious Mitchell og irsk-skotske faren Mark Mitchell. Hun har en yngre bror, Sean Mitchell. Mitchell begynte å ta dansetimer allerede i en alder av fem år, og senere var hun konkurranser mot elever fra andre danseskoler.
Da hun var ti flyttet Ashleys familie til vest i Vancouver. Da de hadde bodd der et år, holdt et internasjonalt modellbyrå en åpen «casting» for tenåringer og barn i alderen 9-12 år. Mitchell var en av jentene som ble valgt.
Kakhi Kavsadze
Kakhi Kavsadze (კახი კავსაძე; født 5. juni 1935 i Tbilisi i Den georgiske sovjetrepublikk i Sovjetunionen, død 27. april 2021 samme sted) var en georgisk og sovjetisk film-, fjernsyns- og teaterskuespiller.
Liv og virke
Kort etter hans fødsel flyttet familien til Tkibuli. Faren David Kavsadze var korleder. Da han under andre verdenskrig kjempet i Den røde armé ble tatt til fange av tyskerne ledet han et kor i fangeleiren. Han hjalp med å redde livet til flere georgiske medfanger, men etter krigen ble han anklaget for svik og sendt i indre eksil til Sverdlovsk oblast.
Kakhi Kavsadze tok eksamen i 1959 fra Shota Rustaveli teater- og filmuniversitet og Rustaveliteateret.
Shay Mitchell
Oppvekst og karriere
Mitchell spilte også en rolle i Disney XD-serien Aaron Stone. Hun har spilt i musikkvideoen «Hold My Hand» til sangeren Sean Paul. Hun har også vært modell for det amerikanske klesselskapet American Eagle Outfitters. Hennes mest kjente rolle hittil er som figuren «Emily Fields» i serien Pretty Little Liars.
Kakhi Kavsadze
Liv og virke
Kavsadze gjorde sin filmdebut på sent 1950-tall. Han ble hedret med tittelen Folkets kunstner (1981) og vant Festivalprisen i Dusjanbe (1989).
Shay Mitchell
Oppvekst og karriere
I januar 2011 signerte Mitchell kontrakt med Procter & Gamble for å være såkalt talspersonen for et sjampomerke.
Kakhi Kavsadze
Liv og virke
Hans mest kjente roller var som Adam (Den guddommelige komedie), Tavadi Kotsia (Gushindelni), Devdariani (Sabraldebo daskvna), Iliko (Me, Grandma, Iliko and Ilarion), Simon Chachava (The Caucasian Chalk Circle), Lord (Richard III), Kent (King Lear) og Rasputin (Kvachi Kvachantiradze).
Han døde i Tbilisi.
Knut Are Tvedt
Knut Are Tvedt (født 29. april 1952) er en norsk sakprosaforfatter.
Han er fagansvarlig i Store norske leksikon, redaktør av Oslo byleksikon og fra 2013 redaktør for Hvem Hva Hvor. Hans fagfelter omfatter blant annet historie og politikk.
Werner Schmieder
Werner Schmieder (født 11. november 1926 i Possendorf i Bannewitz i Landkreis Sächsische Schweiz-Osterzgebirge i Sachsen) er en tidligere tysk politiker i DDR (SED). Han var fra 1980 til 1981 finansminister i DDR.
Werner Schmieder ble født inn i en arbeiderfamilie og utdannet seg som økonom. Han ble medlem av NSDAP i 1944 og soldat i Wehrmacht i samme år. Schmieder satt fra 1944 til 1948 i sovjetisk krigsfangenskap. Han var medlem av DVP fra 1948 til 1955. Etter å ha blitt finansminister i 1980 ble han også medlem av presidiet i ministerrådet. I mars 1981 ga han overfor Günter Ehrensperger som var leder for avdelingen for planlegging og finanser i sentralkomiteen i SED, uttrykk for at han var misfornøyd med at hans departement hadde mottatt uvanlige krav, blant annet et krav om skattefrihet på 90 millioner DDR-Mark til et østerriksk firma. Skattefriheten var meddelt av Erich Honecker. Schmieder gikk deretter etter kort tid av, fulgt av en melding om at han hadde fratrådt «etter eget ønske.»
Arve Bringaker
Arve Bringaker (født 12. juli 1947, død 18. desember 2016) var en norsk kunsthistoriker. Han var fra 1977 til 2015 intendant/daglig leder i Norsk Billedhoggerforening; i den forbindelse redigerte han flere bøker og kuraterte flere utstillinger om billedhuggerkunst.
Bringaker ble tildelt Ingeborg og Per Palle Storms ærespris for 2013.
Oslo distrikt
Oslo distrikt er en av ni jernbanedistrikter som ble opprettet 1. april 1883 som en administrativ oppdeling av de statlige eide jernbanene i Norge. Jernbanedistriktene ble til som en del av en administrativ nyordning som også medførte at begrepet Norges Statsbaner ble tatt i bruk. Distriktsordningen opphørte fra og med 1. januar 1989.
Navn
Oslo distrikt het opprinnelig '''1. distrikt, fra 1913 Kristiania distrikt''', og så Oslo distrikt fra 1925 i tråd med endringen av byens navn.
Administrasjon
Distriktet ble ledet av en distriktssjef (Dc) med sete i byen som bar distritkets navn, altså Oslo i dette tilfellet. Dc Oslo hadde kontorer på Østbanestasjonen.
Utbredelse
Distriktet omfattet fra starten i 1883 Smaalensbanen og Kongsvingerbanen, og ble senere utvidet med Solørbanen (1893 og 1910) og Gjøvikbanen med sidelinjer (fra 1900). Senere inngikk også de tidligere private Hovedbanen (1926), Valdresbanen (1937) og Aurskog-Hølandbanen (1945).
Distriktets yttergrenser var Oslo Ø/S, Hønefoss stasjon mot Hønefoss-Roabanen (selve stasjonen tilhørte Drammen distrikt), Eidsvoll stasjon, Elverum stasjon mot Solørbanen (selve stasjonen tilhørte Hamar distrikt), Charlottenberg grense og Kornsjø grense.
Cremonaplan
right|thumb|En cremonaplan Cremonaplan er en grafisk metode for å beregne statiske krefter i fagverk. Den er utviklet av matematikeren Luigi Cremona. Metoden baserer seg på at alle krefter i hvert knutepunkt og i hele konstruksjonen skal motvirke hverandre.
Tre sekunder
Tre sekunder er en britisk thriller fra 2019 regissert av Andrea Di Stefano, med manus skrevet av Matt Cook. Hovedrollene spilles av Joel Kinnaman, Rosamund Pike og Ana de Armas.
Handling
For flere år siden ble Peter Koslow løslatt tidlig fra fengselet på betingelse av at han jobbet som undercover-informant for FBIs feltkontor i New York City. Etter å ha blitt medlem av en kriminell organisasjon med polske røtter, skal han snart gi sin kontakt - spesialagent Wilcox - beviser slik at de kan ta ut tiltale mot gjengens sjef Ryszard "The General" Klimek.
Koslow får i oppdrag å smugle en større mengde fentanyl gjennom det polske konsulatet i USA, med den hensikt at den skal leveres til generalen. Men ting går snart galt når dette skal leveres til generalen, og FBI-agentene forlater derfor Koslow midt under operasjonen. Koslow blir deretter arrestert, og Wilcox informerer ham om at han skal fortsette å fungere som informant for å gi opplysninger til FBI selv om han sitter i fengselet. Men han får snart problemer, blant annet på grunn av den korrupte fengselsbetjenten Slewitt.
Flora Ofelia Hofmann Lindahl
Flora Ofelia Hofmann Lindahl eller Flora Ofelia (født 2005) er en dansk sanger og skuespiller. I 2015 vant hun den danske utgaven av Melodi Grand Prix Junior med sangen «Du Du Du».
Senere har hun lagt stemme til tegnefilmen Den magiske juleæske og spilt i filmen Landet af glas.
I 2020 hadde hun hovedrollen som Holly i TV-serien Ulven kommer. Året etter mottok hun Robertprisen for årets kvinnelige hovedrolle – TV-serie for rollen, som den yngste noen gang i en alder av 15 år.
Kvelden venter på oss
Kvelden venter på oss er et musikkalbum med Ole Ivars, utgitt i 1979.
Elementary
Elementary er en amerikansk TV-serie og en moderne fremstilling av Arthur Conan Doyles romanfigur Sherlock Holmes. TV-serien har gått siden 2012. Den er laget av Robert Doherty, med Jonny Lee Miller som Sherlock Holmes og Lucy Liu som dr. Joan Watson.
Handling
Etter å ha opplevd en rekke problemer i London, og et opphold ved et rehabiliteringssenter på grunn av narkotika-problemer, flytter en moderne versjon av Sherlock Holmes til Manhattan. Den velstående faren hans tvinger Sherlock til å få videre oppfølging fra Dr. Joan Watson, en tidligere vellykket kirurg før hun mistet en pasient på operasjonsbordet. Watson ser på den nye jobben sin, som en ny mulighet til å hjelpe andre mennesker. Sherlock begynner som konsulent for New York City Police Department.
Etter hvert oppdager Sherlock at Dr. Watsons medisinske bakgrunn kan være nyttig for ham, og Watson innser at hun har et talent for etterforskning. Sherlocks kontakt i politiet, etterforsker Thomas Gregson, vet fra tidligere erfaring med Scotland Yard at Sherlock Holmes er strålende til å løse kriminalitet - og ønsker Sherlock velkommen som en del av teamet hans. De andre etterforskerne inkluderer Marcus Bell, med skarp intuisjon. Selv om Bell i utgangspunktet var skeptisk til Sherlock og hans mer uortodokse metoder, begynner Bell etter hvert å anerkjenne Sherlock som en uvurderlig ressurs til å løse en del saker.
Feliciano Viera
Feliciano Alberto Viera Borges (født 1872 i Salto, død 1927 samme sted) var en uruguayansk politiker. Han fungerte som president i Uruguay fra 1. mars 1915 til 1. mars 1919.
Sidney Mintz
Sidney Wilfred Mintz (født 16. november 1922 i Dover i New Jersey i USA, død 26. desember 2015 i Plainsboro Township i New Jersey) var en antropolog kjent for studier av Latin-Amerika og Karibia. Mintz utdannet seg ved Brooklyn College (1943) og tok ph.d. ved Columbia University, hvor han ble veiledet av Julian Steward og Ruth Benedict.
Karrière
Mintz arbeidet etter endt utdanning ved City College i New York City i 1950 før han gikk til Yale University ett år senere. På 1970-tallet deltok han i grunnleggelsen av Antropologisk institutt ved Johns Hopkins University, hvor det i 1992 til hans ære ble opprettet den årlige Sidney W. Mintz-forelesningen. Han var gjesteforeleser ved Massachusetts Institute of Technology, École Pratique des Hautes Études samt Collège de France.
Robertprisen for årets kvinnelige birolle – TV-serie
Robertprisen for årets kvinnelige birolle – TV-serie er en filmpris som deles ut av Danmarks Film Akademi ved den årlige Robertfesten. Prisen ble delt ut første gang i 2013.
Dornoch Firth
Dornoch Firth (skotsk gælisk: Caolas Dhòrnaich) er en fjord på nordøstkysten av Skottland. Den er den nordligste av tre fjordarmer som går vestover innerst fra Moray Firth, de to andre er Cromarty Firth og Beauly Firth. Dornoch Firth danner den østlige delen av grensen mellom Ross and Cromarty og Sutherland.
Dornoch ligger like nord for fjordmunningen, og like innenfor og sør for fjordmunningen ligger Tain.
Det ble bygget bro over Dornoch Firth i 1991.
Dorcnoch Firth er sammen med Loch Fleet et verneområde med status som Special Protection Area (SPA). I tillegg har det sammen med Morrich More status som Special Area of Conservation (SAC). Innenfor SPA området er det betydelige hekkebestander av fiskeørn Pandion haliaetus, og overvintringsbestander av lappspove Limosa lapponica, grågås Anser anser, brunnakke Anas penelope, storspove Numenius arquata, myrsnipe Calidris alpina alpina, tjeld Haematopus ostralegus og krikkand Anas crecca.
Tomáš Malec
Tomáš Malec (født 5. januar 1993 i Trenčín) er en slovakisk fotballspiller som spiller for FK Senica.
Han scoret 14 mål og ble dermed toppscorer i 2013/2014-sesongen i den slovakiske toppdivisjonen. Den 11. august 2014 gikk han på utlån til Rosenborg for resten av sesongen. Rosenborg hadde opsjon på kjøp og hadde muligheten til å gjøre avtalen permanent hvis de var fornøyd med slovakens prestasjoner. Da låneavtalen for Tomas Malec gikk ut den 31. juli 2015, valgte Rosenborg å ikke benytte seg av kjøpsklausulen som lå i avtalen. Malec fikk fem kamper fra start i Tippeligaen, og scoret seks mål på totalt 20 kamper.
I sesongen 2015 var han med å vinne både Tippeligaen og cupen.
Francesco Fortunato
Francesco Fortunato (født 13. desember 1994) er en italiensk friidrettsutøver som konkurrerer i kappgang.
I 2021 deltok for Italia i 20 km kappgang arrangert i Sapporo under Sommer-OL 2020 og kom på 15. plass med tiden 1.23,43.
Belle Case La Follette
Belle Case La Follette (født 21. april 1859 i Summit, død 18. august 1931 i Washington, D.C.) var en amerikansk kvinnesaksforkjemper fra Wisconsin. Hun var gift med den progressive politikeren Robert M. La Follette sr., og fikk fire barn med ham: Fola, Robert jr., Philip og Mary. Robert jr. ble senator, og Philip ble guvernør. Hun var også medredaktør i ektemannens La Follette's Weekly Magazine.
Foreldrene hennes var unitariske kristne av engelsk og skotsk avstamning. Hun gikk ved University of Wisconsin-Madison fra 1875 til 1879. Hun gikk senere ved University of Wisconsin Law School, og ble utdannet jurist. Hun jobbet imidlertid aldri som jurist, men livnærte seg en periode som foreleser ved high school. Hun skulle bli mest kjent som kvinnesaksaktivist, og satt i flere styrer og komitéer, og var med på flere demonstrasjoner. Hun ble tilbudt ektemannens stilling som senator da han døde i 1925 (og kunne blitt landets første kvinnelige senator), men takket nei.
Ammonius (krater)
Ammonius er et krater på Månen som befinner seg inni krateret Ptolemaeus, om lag 30 kilometer nordøst for kraterets midtpunkt. Tidligere var Ammonius kjent som Ptolemaios A, men det har nå blitt navngitt av International Astronomical Union.
John Holland
John Holland (født 20. desember 1926, død 9. juni 1990) var en newzealandsk friidrettsutøver.
Han representerte New Zealand under Sommer-OL 1952, hvor han tok bronse på 400 meter hekk.
Harry Martinson-prisen
Harry Martinson-prisen (Svensk tittel: Harry Martinson-priset) er en svensk litterær pris på SEK 83,950 som deles ut annet hvert år av Olofströms kommune i samarbeid med Harry Martinson-sällskapet. Prisens forgjenger, Store Harry Martinson-prisen, ble delt ut årlig fra 1986, men er fra 1998 hvilende med unntak av en jubileumspris i 2004. Prissummen for Store Harry Martinson-prisen var 50,000 SEK. Prisene er oppkalt etter forfatteren Harry Martinson.
Josh Culbreath
Joshua Culbreath (født 14. september 1932, død 1. juli 2021 ) var en amerikansk friidrettsutøver.
Han representerte USA under Sommer-OL 1956, hvor han tok bronse på 400 meter hekk.
Bredo Greve - Filmrebell
Handling
Dokumentaren tar for seg den norske filmregissøren Bredo Greves produksjonshistorie, fra filmklubbene og modernismen på 1960-tallet til samfunnskritiske verk på 70-tallet. Greves anarkistiske felttog mot det moderne samfunnets skyggesider sjokkerte samtiden. Hans kritiske eksponering av kristendommen, pelsdyrnæringen, Alta-utbyggingen og samfunnets menneskefiendtlige mekanisering er fortsatt aktuell tematikk.
Den georgiske fotballcupen
Den georgiske fotballcupen (georgisk: საქართველოს საფეხბურთო თასი) er en årlig nasjonal fotballturnering i Georgia arrangert av Georgias fotballforbund (GFF). Turneringen avvikles etter cup-prinsippet og vinneren av turneringen blir kåret til georgisk cupmester. Turneringen har vært avholdt hvert år siden 1944, og vinneren av cupen får tildelt en plass i andre kvalifiseringsrunde av Europaligaen.
Turneringen fungerte i perioden 1944 til 1989, under den georgiske sosialistiske sovjetrepublikk, som kvalifisering til den sovjetiske fotballcupen. Den ble endret til nåværende format i 1990, da Georgias fotballforbund tok over som arrangør etter landets uavhengighet. Mestvinnende lag er FC Dinamo Tbilisi, som per 2013 stod med ti nasjonale titler.
Den georgiske supercupen har hvert år siden 1996 blitt spilt mellom vinneren av den georgiske fotballcupen og vinneren av den øverste divisjonen Umaglesi Liga.
Lauella
Utseende
Små (ca. 2 millimeter), halvblanke, avlangt dråpeformede, rødbrunlige kortvinger. Føttene er fire-leddete, hos noen arter kan de være fem-leddete på bakbeina. Antennene er 9-11- leddete.
Levevis
Disse små billene lever sammen med termitter i undergruppen Nasutitermitinae (Termitidae) i tuene deres.
Utbredelse
Slekten er utbredt i Oseania (Australia, Fiji).
Chiloloba
Beskrivelse
En nokså liten, skinnende metallisk grønn gullbasse. Hele kroppen, men særlig undersiden, er kledt med oppstående, lange, lyse hår. På dekkvingene er sømmen opphøyet som en skarp list.
Levevis
De voksne billene finnes gjerne på ulike gress der de eter av blomstene. De kan noen ganger gjøre noe skade på ulike slags korn.
Eksterne lenker
Chiloloba
Snøpiken
Snøpiken, på russisk Снегурочка, Snegurotsjka, er i russisk jule- og nyttårstradisjon Ded Moroz - Fader Frosts - medhjelper. Hun er barnebarn til Fader Frost, og skulle i de sovjetiske årene først og fremst bli knyttet til nyttår, ettersom julen som kristen høytid ikke skulle feires i det kommunistiske samfunn. Hun fremstilles oftest som kledd i en lang, vakker og sølvhvit eller blåhvit vinterkappe av pels; i modernere tid av og til i en vinteroverall i samme farge.
Hun ble stadig vanligere i russiske eventyr på 1800-tallet og var populær i denne senere del av tsartidens Russlands år, og kan ikke dateres til eldre slavisk mytologi.
Salvatore Morale
Salvatore Morale (født 4. november 1938) er en italiensk friidrettsutøver.
Han representerte Italia under Sommer-OL 1964, hvor han tok bronse på 400 meter hekk.
Baltasar Brum
Baltasar Brum Rodríguez (født 18. juni 1883 i Artigas, død 31. mars 1933 i Montevideo) var en uruguayansk advokat og politiker. Han fungerte som president i Uruguay fra 1. mars 1919 til 1. mars 1923.
Rhyxiphloea
Rhyxiphloea er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
En ganske stor og kraftig, blankt svart gullbasse. Ytterkantene på pronotum og dekkvingene er ofte brungule. Pronotum er betydelig smalere enn dekkvingene, hver dekkvinge har toi litt opphøyde lengdelister. Hele oversiden er ganske tett og kraftig punktert.
Utbredelse
Arten er utbredt i det vestlige Afrika.
Copernicus (månekrater)
Copernicus er et fremtredende månekrater på Månens forside og er oppkalt etter astronomen Nikolaus Kopernikus. Krateret befinner seg i det østlige Oceanus Procellarum og gjør seg bemerket ved at det er et strålekrater.
Sør for krateret er Mare Insularum, og mot sørvest er krateret Reinhold. Nord for Copernicus er krateret Gay-Lussac og fjellområdet Montes Carpatus, som ligger på den sørlige kanten av Mare Imbrium.
Copernicus ble navngitt av Giovanni Riccioli, som var jesuitt og i samsvar med kirkens lære gikk imot det heliosentriske systemet som Nicolaus Copernicus stod for. Det sies at han på den måten ønsket å «kaste Copernicus i Stormenes Hav (Oceanus Procellarum)». Men noen mener at han egentlig trodde på det heliosentriske verdensbilde og at han ved å navngi et av de mest fremtredende kratere på månen etter Copernicus, kan ha indikert sin egentlige hensikt.
Krateret ble kalt «The Monarch of Moon» av Thomas Gwyn Elger.
Dick Howard
Han representerte USA under Sommer-OL 1960, hvor han tok bronse på 400 meter hekk.
Tió de Nadal
Tió de Nadal (katalansk: 'julestokk'), iblant kalt tronca eller Caga Tió (bæsjestokk) ) er en tradisjonell figur i den katalanske julefeiringa.
Julestokken er i den katalanske juletradisjonen den som kommer med julegavene. Man dekker stokken (som i den ene enden har et påmalt ansikt) med et teppe og setter ofte en rød barretina på dens topp. Den «mates» sålunde og pleies, slik at den senere kan gjengjelde vennligheten. Senere forestiller man seg at den bæsjer ut julegavene, etter at man har slått på den med kjepper.
Prosessen
Den 8. desember hvert år tar de katalanske familiene frem den glade og hule stokken. Deretter får familiens barn i oppdrag frem til 24. desember å «mate» den med nøtter, tørket frukt og vann. Det er også barnas oppgave å dekke stokken med et filtteppe, slik at den holder seg varm og har det bra.
På juleaften er det så stokkens tur å gjengjelde vennlighetene. Barna samles rundt stokken og slår på den med kjepper, mens de synger den tradisjonelle Tió de Nadal-sangen (se sitatrute).
Deretter følger mirakelet… Barna kikker under stokkens teppe og oppdager at den har bæsjet ut en haug av godterier og julegaver. Avslutningen av «bæsjingen» signaleres ved nærværet av en illeluktende sild. Når alle har tatt sin del av Tió de Nadals julegaver, legges stokken i ilden for at den skal varme familien.
Bakgrunn
Tradisjonen hevdes å ha delvis maurisk opphav. I alle fall sies det at den særegne nougaten torró (spansk: turrón), som selges i desember måned, skal ha blitt bragt til al-Andalus av de mauriske erobrerne i middelalderen. Dokumenter fra 1500-tallet nevner at torró er blitt spist rundt juletiden i «evig tid».
Julestokken sies å først ha vært en tradisjon på landsbygda, og temmelig sent ha spredt seg også til byene. Torró var knyttet til luksus, og noen steder (som for eksempel Alicante) skal landarbeidere i juletiden ha blitt avlønnet dels i mynt og dels med torró. Den første varianten av julestokk var en større stokk som ble påtent under feiringen av midtvinter, en stokk som fikk navnet Tió de Nadal og som senere fikk en mer billedlig betydning.
Morttjern
Morttjernet, Morttjenn eller Morttjern er navnet på en rekke innsjøer og vann i Norge.
Brødbyre
Brødbyre er ei kiste med lokk, til oppbevaring av flatbrød, den gang da hjemmelaget flatbrød var vanlig på gårdene. Brødbyrene hadde sin plass på stabburet. Det var ofte kors innskåret på lokket og på sidene, slik at brødet var beskyttet mot onde makter. Flatbrød kunne også oppbevares i store tønner.
Sonja Holterman
Sonja Holterman (født 13. april 1971 i Harstad) er en norsk krimforfatter og journalist, oppvokst i Sandnes, bosatt i Oslo. Hun har også bodd et år i Frankrike.
Holterman har studert kriminologi, sosiologi og statsvitenskap på Universitetet i Oslo, og studert radiojournalistikk ved Høgskolen i Volda.
Hun har arbeidet i flere stillinger i NRK, i Dagsnytt, som reporter i Dagsrevyen og i Redaksjon 21. Hun har vært nyhetsreporter i Dagbladet i åtte år, og arbeider i 2014 som journalist i fagbladet Utdanning.
Holterman debuterte som forfatter med kriminalromanen Presteskapet i 2012.
Orgasm (album)
Orgasm er et musikkalbum med Atrox, utgitt i 2003.
Malin Axelsson
Malin Chatarina Axelsson (født 1. august 1975 i Enskede) er en svensk prosaforfatter og dramatiker.
Hun tok eksamen ved Dramatiska institutet i 2002, og fikk avtale som forfatter for svenske Riksteatern i 2004. 2009-2015 var hun kunstnerisk leder ved scen/öst (Östgötateatern). Fra 2015 er hun kunstnerisk leder for Radioteatern ved Sveriges Radio.
Hennes stykker Mitt liv som detektiv og Jag blir en bubbla som blir ett monster som blir ett barn har også blitt satt opp i Frankrike. Hun samarbeidet med Suzanne Osten og har skrevet ny dialog til dennes uppsetting av Franz Lehárs Glade enke ved Folkoperan i Stockholm høsten 2008.
Hun ble i 2008 tildelt Henning Mankell-stipendiet av Sveriges Dramatikerförbund.
I 2014 var hun nominert til Augustprisen i kategorien barne- og ungdomsbøker. Høsten 2015 romandebuterer hun med Anropa.
Kunståret 1899
Kunståret 1899 er en oversikt over hendelser, fødte og avdøde kunstnerpersonligheter i 1899.
Morttjernet (Aurskog-Høland, Lierfoss ved Hedum)
Morttjern  eller Morttjenn er et vann nord-øst for tettstedet Lierfoss i Aurskog-Høland kommune i Viken. Det er markante stup ned mot Morttjenn.
Louis Marie De Camps
Louis Marie De Camps, opprinnelig Louis Marie Camps (født 14. januar 1767 i Pau, Frankrike, død 20. mars 1844 i Kil på Värmdö, Sverige, svensk generalmajor. Han var barndomsvenn med Jean Bernadotte og fra 1805 hans sekretær og fulgte han til Sverige etter Bernadotte ble valgt til svensk kronprins. Han ble adlet som De Camps i 1824. Fra 1820-årene ble De Camps innflytelse og kontakt med Karl Johan av flere grunner redusert, men opphørte aldri helt.
Bakgrunn
Louis Marie Camps ble født i den lille franske byen Pau i Béarn i det sørlige Frankrike år 1767. Han var i Pau barndomskamerat med den fire år eldre Jean Bernadotte og det ble hevdet at de til og med hadde samme amme. De gikk i samme benediktinerskole i Pau. Da Bernadotte hadde blitt konge av Sverige og Norge omtalte han De Camps som sin «diebror» og mange misforsto dette som at de virkelig var brødre, noe som historikeren Fredrik Ulrik Wrangel ved 1800-tallets slutt viste var feil. Bernadotte gjorde en rask militær karriere fra menig til marskalk i arméen under de franske revolusjonskrigene.
De Camps gikk i skole i Pau frem til 1781, da han begav seg til Spania, der han først arbeidet som handelsbetjent og deretter som handelsmann i ti års tid. I begynnelse av 1790-årene vendte han tilbake til Frankrike og tjenestegjorde i den franske armeen. Fra 1805 tillhørte han marskalk Jean Bernadottes nærmeste krets og fungerte som sekretær og nær medarbeider med Bernadotte. I 1808 fikk han oberstløytnants grad.
Med Bernadotte til Sverige
Da Bernadotte i 1810 ble valgt til kronprins av Sverige fikk De Camps i oppdrag å selge Bernadottes gods i Frankrike. År 1811 kom han til Sverige, der han fikk bosted på Stockholms slott. Han fikk en stilling i den svenske armeen som oberstløytnant, ble kronprinsens adjutant, fulgte med til møtet med tsar Aleksander I av Russland i Åbo i august 1812. De Camps ble oberst i 1814 og generalmajor i 1815. Han ble adlet i Sverige i 1824 og hans etternavn Camps ble da endret til De Camps. I 1828 konverterte han til den lutherske kirken. Hans svenske militære grader avspeilte mer hans stilling som kongens fortrolige og adjutant, han gjorde aldri noen egentlig militær tjeneste i Sverige.
I 1810-årene eide De Camps Rosendals slott på Djurgården. Han solgte slottet til kong Karl Johan, og det er fremdeles eid av slekten Bernadotte. I år 1822 kjøpte De Camps gården Velamsund på Värmdö øst for Stockholm på auksjon, han kjøpte også Kils gård på Värmdö i år 1824. I 1822 giftet han seg. Hans økonomiske situasjon var ikke den beste. Karl Johan kom dog til assistanse og kjøpte både Velamsund og Kil. Karl Johan leide så ut gårdene til De Camps, først for 10 år og deretter for 15 år. De Camps søkte i 1841 kongen om å få ettergitt leieavgiften, noe som ble innvilget. De Camps fikk som gave av kongen fritt opphold på gårdene frem til 1853. Han bosatte seg på Kil, der han døde 77 år gammel den 20. mars 1844, kun 12 dager etter sin barndomsvenn kong Karl Johan.
I mange år fulgte De Camps opp Bernadottes private økonomiske interesser i Frankrike mens denne var i felt. De Camps stilling i Sverige beskrives som en mellomting mellom den fortrolige barndomsvennen (som ofte fikk utføre hemmelige diplomatiske oppdrag) og den dyktige privatsekretæren. Gjennom De Camps gikk kongens aller mest private beskjeder. Han bygget opp Karl Johans etterretningstjeneste. Han hadde også hånd om den veldedighet som kongen uøvet. Han var Karl Johans eldste og mest trofaste venn, og det anses at han aldri misbrukte stillingen.